**Rise Against** je americká melodic-hardcorová/hardcore punková kapela z Chicaga, Illinois vytvorená v roku 1999. Kapelu tvoria v súčasnosti (jún 2014) štyria Tim McIlrath (spev, rytmická gitara), Zach Blair (sólová gitara, spev), Joe Principe (basová gitara, spev) a Brandon Barnes (bicie, perkusie).

Rise Against podpísali na prvých päť rokov zmluvu s vydavateľstvom Fat Wreck Chords, počas ktorej vydala skupina dva štúdiové albumy *The Unraveling* (2001) a *Revolutions per Minute* (2003). Oba albumy mali značný úspech v undergroundovej scéne a v roku 2003 skupina podpísala zmluvu s významnejším vydavateľstvom Geffen Records.

Ich v poradí tretí štúdiový album *Siren Song of the Counter Culture* priniesol skupine úspech, ktorý vytvorili úspešné skladby. Štvrtý album skupiny *The Sufferer & the Witness* debutoval na desiatej priečke hitparády Billboard 200 a mal kladné hodnotenia kritikov. Piaty štúdiový album *Appeal to Reason* bol vydaný 7. októbra 2008 a debutoval na tretej priečke hitparády Billboard 200. Všetky tri albumy boli vydané cez Geffen Records a boli certifikované na platinu v Kanade a zlato v USA. Členovia kapely sú vegetariáni, aktívne podporujú organizáciu PETA a práva zvierat (videoklip k pesničke „Ready to Fall" obsahuje drastické zábery týrania zvierat, znečistenia životného prostredia a stal sa hlavným propagačným materiálom tejto spoločnosti).

História
--------

### Nezávislé roky 1999 – 2003

Rise Against bola v roku 1999 založená pod názvom „Transistor Revolt" bývalými členmi skupín 88 Fingers Louie a Baxter. Prvá zostava členov skupiny sa skladala z Tim McIlrath (spev), Joe Principe (basová gitara a vokály), Toni Tintari (bicie), a Mr. Precision (gitara a spev). Hoci skupina nikdy nevystupovala naživo v tejto zostave, ale vydala v roku 2000 EP demo s názvom *Transistor Revolt*, rok pred podpisom zmluvy s vydavateľstvom Fat Wreck Chords. Toni Tintari opustil skupinu krátko po nahraní EP a nahradil ho Brandon Barnes.

Skupina zmenila názov na „Rise Against" a v roku 2001 vydala debutový album *The Unraveling* cez Fat Wreck Records. Mr. Precision opustil skupinu v roku 2001 a bol nahradený Toddom Mohneym.

Po turné na podporu albumu *The Unraveling* sa skupina v roku 2002 vrátila do štúdia aby nahrala druhý album *Revolutions per Minute*, ktorý bol vydaný v roku 2003. Na rozšírenom turné skupiny na podporu prvých dvoch nahrávok sa zúčastnili skupiny ako Sick of It All, NOFX, Agnostic Front, No Use for a Name, AFI, a Strung Out. Okrem toho Rise Against sa zúčastnili v roku 2003 turné Warped Tour.

### *Siren Song of the Counter Culture* (2004 – 2005)

Spevák skupiny Tim McIlrath.
V decembri 2003 skupina podpísala zmluvu s vydavateľstvom Dreamworks Records a v roku 2004 nahrala svoj tretí štúdiový album *Siren Song of the Counter Culture*. Vydavateľstvo Dreamwork Records bolo pohltené veľkou biznisovou skupinou a rodinou nahrávacích vydavateľstiev Universal Music Group a skupina sa ocitla pod vydavateľstvom Geffen Records, ktoré je dcérskou spoločnosťou Universal Music Group. Krátko po podpísaní zmluvy s Geffen Records, skupinu opustil gitarista Todd Mohney a nahradil ho gitarista Chris Chasse. V zostave s Chrissom vydali album v auguste 2004. Album bol certifikovaný na zlato asociáciou Recording Industry Association of America (RIAA). Album bol kladne hodnotený kritikmi, ale bol aj kritizovaný pre jeho dostupnosť a melodický zvuk v porovnaní s predchádzajúcou tvorbou skupiny.

Turné Rise Against na podporu albumu *Siren Song of the Counter Culture* sa konalo po Severnej Amerike, Európe, Austrálii a Japonsku. V roku 2005 vystupovali na turné Taste of Chaos (spoločne so skupinami Funeral for a Friend, Story of the Year, The Used a Killswitch Engage), ktoré je obdobou turné Warped Tour. Toho roku sa objavili na viacerých festivaloch Reading a Leeds, a takisto si Rise Against zahrali v old-schoolovom filme o skateboardingu s názvom Lords of Dogtown, kde stvárnili taktiež oldschoolovú kalifornskú punkovú skupinu. Ich coververzia skladby „Nervous Breakdown" od skupiny Black Flag sa objavila aj na soundtracku filmu.

### *The Sufferer & the Witness* (2006 – 2007)

Basgitarista Joe Principe.
V januári 2006, po turné *Siren Song of the Counter Culture*, Rise Against vydali štvrtý štúdiový album vydaný vydavateľstvom Blasting Room vo Fort Collins v Colorade s názvom *The Sufferer & the Witness*. Bol vydaný 4. júla 2006 a dosiahol #10 v hitparáde Billboard 200, s predajom 48 397 kópií v prvom týždni od jeho vydania. Nakoniec bol ocenený zlatom od RIAA v roku 2008. Noviny The Age napísali, že s albumom *The Sufferer & the Witness* „sa skupina vracia k svojím punkovým koreňom".

DVD s názvom *Generation Lost* bolo vydané 5. decembra 2006 ako podpora ich albumu *The Sufferer & the Witness*. Obsahovalo dokumentáciu kariéry členov skupiny a tiež videá živých vystúpení. Rise Against robili turné na podporu albumu *The Sufferer & the Witness* počas celej druhej polovice roku 2006 a počas celého roku 2007. Skupina bola hlavnou hviezdou počas vystúpenia na Warped Tour v roku 2006. Koncom roka 2006 bola skupina spoločnou hlavnou hviezdou programu spoločne so skupinami Circa Survive a Billy Talent. Začiatkom roka 2007 so skupinou My Chemical Romance, ktorej robili predskokanov, si zahrali prvú polovicu turné. 23. februára 2007 oznámil odchod zo skupiny gitarista Chris Chasse prostredníctvom oficiálnej webovej stránky skupiny. Chasse bol nahradený dlhoročným priateľom Zachom Blairom zo skupiny Only Crime. 15. júna 2007 skupina začala svoje oficiálne turné na podporu albumu *The Sufferer & the Witness* po Severnej Amerike, ktoré trvalo celú letnú sezónu. Počas tohto turné 3. júla 2007 skupina vydala EP v Kanade s názvom *This Is Noise*, ktorý bol následne vydaný v Spojených štátoch 15. januára 2008.

### *Appeal to Reason* (2008 – 2010)

Gitarista Zach Blair.
Rise Against hrala na 16. ročníku KROQ Weenie Roast 17. mája v Irvine v Kalifornii a na 6. ročníku Download Festival 13. júna v Donington Parku v Anglicku. Takisto hrali na Greenfild Festivale vo Švajčiarsku a tiež na nemeckých festivaloch Hurricane Festival a Southside Festival.

V januári roku 2008 začala skupina s nahrávaním piateho štúdiového albumu s názvom *Appeal to Reason* pod vydavateľstvom Blasting Room. Bol vydaný 4. októbra v Austálii, 6. októbra v celej Európe a 7. októbra v Spojených štátoch. Predalo sa 64,700 kópií albumu v prvom týždni a dosiahol #2 v hitparáde Billboard 200, čo je najlepším umiestnením spomedzi všetkých albumov Rise Against. *Appeal to Reason* sa stretol so všeobecne pozitívnymi recenziami. Avšak kritici tvrdili, že oproti albumu *The Sufferer & the Witness* sa skupina viac približuje k mainstreamu a odchádza od rýchleho hardcore punku. Kyle Aderson z magazínu *Rolling Stone* uviedol, že skladby z albumu *Appeal to Reason* majú niekedy ostré pop cítenie. A povedal tiež „Rise against môže byť nervózna kvôli odchode z underground scény, ale s ostrými piesňami ako tieto, sú pripravení na celý svet".

Dve, doteraz nevydané skladby z *Appeal to Reason* boli vydané 12. mája 2009 vydavateľstvom Fat Wreck Chords. Vydanie obsahujúce skladby „Grammatizator" a „Voice of Dissent" bolo vydané na 7" vinyle s názvom *Rise Against 7″*, s 1010 výtlačkami na farebnom vinyle a 4008 na čiernom vinyle.

Rise Against absolvovali turné po Severnej Amerike so skupinami ako Rancid, Billy Talent, Killswitch Engage a Riverboat Gamblers počas júna a júla 2009. Zúčastnili sa krátkeho turné v novembri vo Veľkej Británii so skupinami Thursday a Poison the Well. Skupina hrala na koncerte rádiostanice KROQ pod názvom Almost Acoustic Christmas v decembri roku 2009, kde hrali tesne pred skupinou AFI. Rise Against vydá delenú nahrávku so skupinou Face to Face, ale ešte nebol oznámený dátum vydania. Je potvrdené, že Rise Against budú predskokanmi skupiny Green Day v Mainzi v Nemecku. V roku 2010 sa Rise Against zúčastnila párty AV Club Undercover s coververziou piesne „Sliver" od skupiny Nirvana.

Druhé živé DVD s názvom Another Station; Another Mile. bolo vydané 5. októbra 2010. Podľa skupiny sa toto DVD viac sústredí na živé vystúpenia skupiny, ďalej nevydané zábery ako dokumentárne, ale ukázuje aj zábery z ciest a zo zákulisia.

### *Endgame* (2010 – 2013)

Tim McIlrath - Warped Tour, Marysville, Kalifornia, 2006.
Dňa 14. septembra 2010 podľa gitaristu Zacha Blaira, Rise Against začali s nahrávaním svojho šiesteho štúdiového albumu *Endgame*, ktorý bol vydaný v roku 2011. Bol nahrávaný v štúdiu Blasting Room v meste Fort Colins v Colorade. Na poslednom DVD skupiny s názvom *Another Station; Another Mile* sú ukážky možných piesní pre ich nastávajúci album. Skupina tiež oznámila dve juhoamerické vystúpenia v Brazílii a Argentíne a okruh európskych turné naplánované na február a marec 2011.

Dňa 13. decembra 2010 bolo oznámené na twitteri skupiny, že skončili s použitím nástrojov a na nahrávke bude len spev a sprievodný spev. V decembrovom čísle magazínu Alternative Press bolo oznámené, že album bude vydaný dňa 15. marca 2011.

### Long Forgotten Songs a budúcnosť (2013–súčasnosť)

22. mája 2013 basgitarista Joe Principe povedal pre AbsolutePunk.net, že Rise Against začne pracovať na siedmom štúdiovom albume *The Black Market* niekedy koncom roku, pričom vydanie je plánované 15. júla 2014. Dňa 10. septembra 2013, Rise Against vydali kompiláciu skladieb pod názvom *Long Forgotten Songs: B-Sides & Covers (2000-2013).* V rozhovore pre ESPN v rovnaký deň sa speváka Tima Mcllratha pýtali na stav ďalšej nahrávky, na čo povedal "....Sme spolu pravidelne po celú jeseň a dávame dohromady nejaké nápady, potom keď budeme pripravení, pôjdeme do štúdia. Bol to dobrý oddych, ale teraz sa už neviem dočkať toho, keď zapnem zosilňovače."

Politika a etika
----------------

Členovia skupiny Rise Against sú vegetariáni a aktívni priaznivci PETA, organizácie za práva zvierat (okrem Brandona Barnesa). Ich videoklip k singlu „Ready to Fall", obsahuje zábery z veľkochovov, rodeí, a športového lovu, rovnako aj zábery odlesňovania, roztápania ľadovcov a lesných požiarov. Rise Against nazvali toto video ako najdôležitejšie video aké kedy vytvorili. Prvýkrát bolo video prístupné na webovej stránke PETA. V roku 2009 bola skupina zvolená organizáciou PETA za Best Animal-Friendly Band (Najlepší priateľ zvierat). Okrem toho že sú striktní vegetariáni, všetci členovia Rise Against, s výnimkou bubeníka Brandona Barnesa sú zástancami štýlu Straight Edge. Nekonzumujú alkohol ani tabakové výrobky a ani drogy.

Okrem ich podpory práv zvierat, skupina vyjadrila svoju podporu pre ďalšie slobodomyseľné politické spory. Počas amerických prezidentských volieb v roku 2004, bola skupina členom aktivistickej skupiny Punkvoter a jej skladby sa objavili na kompilácii *Rock Against Bush, Vol. 1*. Počas amerických prezidentských volieb v roku 2008, členovia skupiny propagovali Baracka Obamu. V spravodajstve začiatkom roka 2009 skupina uviedla: „Len málo vecí je viac vzrušujúcich, ako sledovať Bushov koniec, ktorý uvoľní Ameriku, ako jeho osemročného rukojemníka".

### Vans topánky

Dňa 23. mája 2007 sa Rise Against podieľali na propagácii novej rady topánok značky Vans s názvom Vegan, pre podporu ochrany práv zvierat. Rise Against vydali vyhlásenie k riešeniu otázky na MySpace a webovej stránke skupiny so znením:

|  |  |  |
| --- | --- | --- |
| „ | Len krátka poznámka k riešeniu niekoľkých obáv, že sme sa spojili s obuvnou firmou Vans. Všetky topánky Vans, vrátane Rise Against edície s názvom Vegan, sa vyrábajú v továrňach, ktoré spĺňajú prísne požiadavky určené na ochranu práv pracovníkov zapojených do výroby. Právo na spravodlivú odmenu, právo slobodne sa združovať a kolektívne vyjednávať, právo na prácu bez diskriminácie a obťažovania, právo na bezpečné a čisté pracovisko, patria medzi mnoho opatrení tovární Vans. Sme hrdí prácou s tak progresívnou a legendárnou spoločnosťou. | "|

Hudobný štýl a vplyvy
---------------------

Hudobný štýl počas kriéry Rise Against bol opísaný kritikmi ako hardcore punk, melodic hardcore alebo punk rock. Hudbu Rise Against ovplyvnili početné hardcore punkové a punk rockové skupiny. V roku 2004 bubeník Brandon Barnes uviedol: „Myslím že máme veľa rôznych vplyvov od hardcore ako od starej skupiny Cave In a punku od skupín ako Face to Face, Screeching Weasel a Down By Law".

V roku 2006 Tim McIlrath uviedol: „Napodobňujeme skupiny ako Minor Threat a Black Flag. Kto vie, keby Ian MacKaye nosil očnú masku, potom by som to po ňom opakoval aj ja". Ďalšie skupiny, ktoré ovplyvnili Rise Against boli Descendents, Dead Kennedys, Refused a Bad Religion.

Piesne v populárnej kultúre
---------------------------

Viacero piesní Rise Against bolo použitých v televíznych reláciách, športových prenosoch, videách a hrách. Napríklad pieseň „Drones" z albumu *The Sufferer & the Witness* sa objavila ako úvodná pieseň vo wrestlingovom WWE zápase roku 2007 Royal Rumble rovnako ako medzinárodná firma zaoberajúca sa výrobou hier Electronic Arts použila túto skladbu v simulácii amerického futbalu Madden NFL 07 alebo vo filme produkovanom Freeride Entertainment o extrémnych jazdách na horských bicykloch s názvom New World Disorder VIII.

Pieseň „Bricks" (z albumu *The Sufferer & the Witness*) je použitá v pretekárskej videohre ATV Offroad Fury 4. Pieseň „Under the Knife" (z albumu *The Sufferer & the Witness*) sa nachádza vo filme Never Back Down. Pieseň „Give It All" (z albumu *Siren Song of the Counter Culture*) bola použitá v dvoch pretekárskych videohrách FlatOut 2, Need For Speed: Underground 2. Pieseň „Injection" (z albumu *The Sufferer & the Witness*) bola použitá v rely simulácii Colin McRae: DiRT 2, rovnako ako pieseň „Prayer of the Refugee" a "Reeducation (Through Labor)" bola použitá v hre Guitar Hero 3:Legends of Rock.

Členovia skupiny
----------------

### Súčasní členovia

* Tim McIlrath – spev, rytmická gitara
* Zach Blair – sólová gitara, sprievodný spev
* Joe Principe – basová gitara, sprievodný spev
* Brandon Barnes – bicie

### Bývalí členovia

* Toni Tintari – bicie (1999 – 2000) (iba v *Transistor Revolt*)
* Mr. Precision (Dan Wleklinski) – sólová gitara, sprievodný spev (1999 – 2002)
* Todd Mohney – sólová gitara, sprievodný spev (2002 – 2004)
* Kevin White – sólová gitara, sprievodný spev (2002)
* Chris Chasse – sólová gitara, sprievodný spev (2004 – 2007)

### Časová os

Diskografia
-----------

*Hlavný článok: Diskografia Rise Against*

### Štúdiové albumy

* 2001 – *The Unraveling*
* 2003 – *Revolutions per Minute*

* 2004 – *Siren Song of the Counter Culture*
* 2006 – *The Sufferer & the Witness*
* 2008 – *Appeal to Reason*
* 2011 – *Endgame*
* 2014 – *The Black Market*
* 2017 – Wolves

Ocenenia a nominácie
--------------------

| Rok | Singel | Ocenenie | Úspech |
| --- | --- | --- | --- |
| 2008 | Rise Against | Top In Rock Award | Výhra |
| 2009 | Rise Against | Best Animal-Friendly Band | Výhra |
| 2009 | "Re-Education (Through Labor)" | MuchMusic Video Award | Nominácia |

Referencie
----------

1. ↑   *Rise Against* [online]. rateyourmusic.com, [cit. 2011-01-17]. Dostupné online. (po anglicky)
2. ↑   *Webstránka Rise Against na allmusic.com* [online]. po anglicky: allmusic.com, [cit. 2008-06-26]. Dostupné online.
3. ↑   *Rise Against na 100xr.com* [online]. 100xr.com, [cit. 2008-09-29]. Dostupné online. Archivované 2008-10-06 z originálu.
4. ↑   *Rise Against* [online]. Answers.com, [cit. 2011-01-12]. Dostupné online. (po anglicky)
5. 1 2  LARKIN, Colin. *Rise Against Biografia* [online]. Oldies.com, [cit. 2009-03-21]. Dostupné online.
6. 1 2  LOFTUS, Johnny. *allmusic ((( Rise Against - Biografia )))* [online]. Allmusic, [cit. 2009-03-21]. Dostupné online.
7. 1 2 3 4  SHARPE-YOUNG, Garry. *New Wave of American Heavy Metal*. [s.l.] : Zonda Books Limited, 2005. ISBN 0958268401. S. 252–253.
8. ↑  DESPRES, Shawn. *No Use for a Name + Anti-Flag + Rise Against* [online]. PopMatters, 2. jún 2003, [cit. 2009-03-23]. Dostupné online.
9. ↑  KAUFMAN, Gil. *Warped Tour: Not a Cheesy Affair* [online]. MTV Networks, 27. jún 2003, [cit. 2009-04-28]. Dostupné online.
10. 1 2   *Billboard.com - Charts - Hits of the Web* [online]. *Billboard*, 10. marec 2009, [cit. 2009-03-21]. Dostupné online.
11. ↑  ARNDT, Jaclyn. *Rise Against sa vracajú do Kanady* [online]. Soul Shine Magazine, 10. december 2004, [cit. 2009-03-21]. Dostupné online. Archivované 2016-03-03 z originálu.
12. ↑  BOULTON, Martin. *Taste of Chaos* [online]. *The Sydney Morning Herald*, 24. október 2005, [cit. 2009-03-21]. Dostupné online.
13. ↑  KOCZAN, JJ. *Rise Against: Rozhovor s Timom McIlrathom* [online]. *The Aquarian Weekly*, 5. júl 2006, [cit. 2009-06-18]. Dostupné online.
14. ↑   *Rise Against končia z mixovaním, sľubujú akustické gitary, prekvapenia pre ďalší album* [online]. Punknews.org, 19. apríl 2006, [cit. 2009-03-22]. Dostupné online.
15. ↑   *Altsounds.com Reviews - Rise Against- The Sufferer & the Witness* [online]. Altsounds.com, 27. jún 2006, [cit. 2009-03-22]. Dostupné online.
16. ↑   *Chicagskí Punkoví Rockeri Rise Against Skórujú na #10 s najlepšie predávaným albumom v Amerike.* [online]. PR Newswire, 12. júl 2006, [cit. 2009-03-22]. Dostupné online.
17. ↑  MURFETT, Andrew. *Politicky motivovaní* [online]. *The Age*, 1. december 2006, [cit. 2009-03-22]. Dostupné online.
18. ↑  ORZECK, Kurt. *Nové Vydania: Gwen, Ciara, Eminemov Mixtape, Black Eyed Peas & Viac* [online]. MTV, 5. december 2006, [cit. 2009-03-22]. Dostupné online.
19. ↑  BRONSON, Kevin. *Stále nájdeme veci, ktoré nás rozčulujú* [online]. *Los Angeles Times*, 18. máj 2006, [cit. 2009-03-22]. Dostupné online.
20. ↑   *Punk show headliners choose diverse routes* [online]. *Telegram & Gazette*, 20. november 2006, [cit. 2009-03-22]. Dostupné online.
21. ↑  HARRIS, Chris. *The* Parade *Begins: My Chemical Romance Announce U.S. Tour Dates* [online]. MTV, 18. december 2006, [cit. 2009-03-22]. Dostupné online.
22. ↑   *Rozchod je ako sladký žiaľ...* [online]. RiseAgainst.com, 21. február 2007, [cit. 2009-06-18]. Dostupné online. Archivované 2011-01-04 z originálu.
23. ↑  HEISEL, Scott. *Chris Chasse opúšťa Rise Against, a je nahradený Zachom Blairom* [online]. *Alternative Press*, 22. február 2007, [cit. 2009-06-18]. Dostupné online.
24. ↑   *Rise Against begins mapping out North American tour* [online]. The Rock Radio, 28. marec 2007, [cit. 2009-03-22]. Dostupné online.
25. ↑   *Rise Against oznámili krátke Európske turné* [online]. Punknews.org, 11. február 2008, [cit. 2008-02-13]. Dostupné online.
26. ↑   *Rise Against (European festivals, Warped Tour announcenment)* [online]. Punknews.org, 13. február 2008, [cit. 2008-02-13]. Dostupné online.
27. ↑  HARRIS, Chris. *T.I. naďalej ovláda hitparády so singlom „Paper Trail"* [online]. MTV, 15. október 2008, [cit. 2009-04-20]. Dostupné online.
28. ↑  ANDERSON, Kyle. *Appeal to Reason : Rise Against : Review : Rolling Stone* [online]. *Rolling Stone*, 16. október 2008, [cit. 2009-03-30]. Dostupné online. Archivované 2008-10-14 z originálu.
29. ↑   *Rise Against :: Self Titled* [online]. Fat Wreck Chords, 2. júl 2010, [cit. 2010-07-02]. Dostupné online.
30. ↑   *Rise Against a Rancid budú búrkou Severnej Ameriky počas leta* [online]. Noise Press, 26. február 2009, [cit. 2009-03-30]. Dostupné online.
31. ↑   *Rise Against, Thursday, Poison The Well turné v Brixton Academy (UK)* [online]. Lambgoat, 11. máj 2009, [cit. 2009-06-07]. Dostupné online.
32. ↑   *"Face to Face / Rise Against Split"* [online]. noisepress.com, [cit. 2009-04-21]. Dostupné online. (po anglicky)
33. ↑   *Rise Against covers Nirvana* [online]. avclub.­com. [www.­avclub.­com/­articles/­rise-­against-­covers-­nirvana,38883/­ Dostupné online.] (po anglicky)
34. ↑   *Studio Diary Part Two* [online]. riseagainst.com, [cit. 2011-01-17]. Dostupné online. Archivované 2010-09-11 z originálu. (po anglicky)
35. ↑   *Tours: Rise Against (Brazil, Argentina, Europe)* [online]. punknews.org, 3.12.2010, [cit. 2011-01-17]. Dostupné online. (po anglicky)
36. ↑   *Rise Against in final stages of new album* [online]. punknews.org, 13.12.2011, [cit. 2011-01-17]. Dostupné online. (po anglicky)
37. ↑   *F-YEAH, Rise Against!* [online]. tumblr.com, [cit. 2011-01-17]. Dostupné online. (po anglicky)
38. ↑   *PETA2 // Out There // Rise Against* [online]. PETA, [cit. 2009-03-21]. Dostupné online. Archivované 2012-06-06 z originálu.
39. ↑   *Rise Against : Now Playing : Ready To Fall* [online]. 16. jún 2006, [cit. 2009-03-21]. Dostupné online.
40. ↑   *Too Graphic for TV—Rise Against Video* [online]. PETA, [cit. 2009-03-21]. Dostupné online. Archivované 2006-06-22 z originálu.
41. ↑  SANDERS, Lara. *Animal-Friendly Recording Artists, Record Label Strike the Right Chord With Young Activists* [online]. PETA, 17. február 2009, [cit. 2009-03-06]. Dostupné online.
42. ↑  MUNRO, Kelsey. *Rise Against dokazujú, že aj vegetarián môže byť hardcore* [online]. *The Age*, 28. november 2006, [cit. 2009-03-31]. Dostupné online.
43. ↑  SWANSON, David. *Punk Rockers Invade Iowa* [online]. *Rolling Stone*, 14. január 2004, [cit. 2009-03-31]. Dostupné online. Archivované 2004-04-01 z originálu.
44. ↑  PASCARELLA, Tony. *Rise Against - 10.06.08 - Rozhovor* [online]. AbsolutePunk, 19. október 2008, [cit. 2009-03-31]. Dostupné online.
45. ↑   *Rise Against na turné so skupinou Rancid - "Audience of One" Video* [online]. Musicpix.net, [cit. 2009-03-22]. Dostupné online.
46. ↑   *Rise Against Vans topánky sú teraz výhodné! - Prison Issue Old Schools* [online]. DGC Records, [cit. 2009-03-06]. Dostupné online. Archivované 2009-03-22 z originálu.
47. ↑   *Výroba topánok Rise Against Vegan* [online]. RiseAgainst.com, 27. august 2007, [cit. 2009-03-31]. Dostupné online. Archivované 2007-12-08 z originálu.
48. ↑  SPANNUTH, Rachel. *Punkové dedičstvo pokračuje* [online]. *Rocky Mountain Collegian*, 21. február 2002, [cit. 2009-04-07]. Dostupné online. Archivované 2016-01-10 z originálu.
49. ↑  JENS, Super. *Rise Against - The Sufferer and the Witness Recenzia* [online]. Sputnikmusic, 4. júl 2006, [cit. 2009-04-07]. Dostupné online.
50. ↑  ROBERTS, Seth. *Anti-Flag a priatelia držia politický punk naživo a správne na Boston show* [online]. *The Justice*, 3. február 2004, [cit. 2009-04-07]. Dostupné online. Archivované 2016-01-10 z originálu.
51. ↑  DEROGATIS, Jim. *Rise Against: Melodic hardcore? Politický pop-punk? Mainstreamový underground? Nazvite to ako chcete* [online]. *Chicago Sun-Times*, 13. november 2008, [cit. 2009-03-08]. Dostupné online. Archivované 2009-02-21 z originálu.
52. ↑   *Rise Against, Alkaline Trio, Thrice, a The Gaslight Anthem na* [online]. Chicago Decider, [cit. 2009-03-08]. Dostupné online. Archivované 2009-02-22 z originálu.
53. ↑  LISS, Sarah. *Things That Go Pop!: Hlavu hore, emo deti: Rise Against vystupujú na vrchol* [online]. CBC News, 16. október 2008, [cit. 2009-03-08]. Dostupné online.
54. ↑  O'DONNELL, Kevin. *Punk-Rocková Explózia Rise Against* [online]. *Rolling Stone*, 13. november 2008, [cit. 2009-03-09]. Dostupné online. Archivované 2009-03-29 z originálu.
55. ↑  PARELES, Jon. *Critics’ Choice - Nové CD od Rise Against, Lucinda Williams a Rudresh Mahanthappa* [online]. *New York Times*, 12. október 2008, [cit. 2009-04-22]. Dostupné online.
56. 1 2 3  ROBERTS, Seth. *Rozhovory Rise Against o politike a punku* [online]. *The Justice*, 7. september 2004, [cit. 2009-03-06]. Dostupné online.
57. 1 2 3   *Rozhovory: Tim McIlrath (Rise Against)* [online]. Punknews.org, 8. december 2006, [cit. 2009-03-06]. Dostupné online. Archivované 2009-03-13 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Rise Against**

Externé odkazy
--------------

* oficiálny web Rise Against
* Rise Against na Myspace

| * z
* d
* u
Rise Against |
| --- |
| 
* **Tim McIlrath**
* **Zach Blair**
* **Joe Principe**
* **Brandon Barnes**

* Chris Chasse
* Todd Mohney
* Mr. Precision
* Toni Tintari

 |
| Štúdiové albumy | 
* *The Unraveling* (2001)
* *Revolutions per Minute* (2003)
* *Siren Song of the Counter Culture* (2004)
* *The Sufferer & the Witness* (2006)
* *Appeal to Reason* (2008)
* *Endgame* (2011)
* *The Black Market* (2014)

 |
| EP | 
* *This Is Noise* (2007)
* *Rise Against 7″* (2009)

 |
| Demá | 
* *Transistor Revolt* (2000)

 |
| DVD | 
* *Generation Lost* (2006)
* *Another Station; Another Mile* (2010)

 |
| Single | 
* „Heaven Knows"
* „Like the Angel"
* „Give It All"
* „Swing Life Away"
* „Life Less Frightening"
* „Paper Wings"
* „Ready to Fall"
* „Prayer of the Refugee"
* „The Good Left Undone"
* „Re-Education (Through Labor)"
* „Audience of One"
* „Grammatizator / Voice of Dissent"
* „Savior"
* „Help Is on the Way"

 |
| Súvisiace články | 
* Diskografia
* Fat Wreck Chords
* Geffen Records
* Punk scéna
* Warped Tour
* Rock Against Bush

 |
| Súvisiace hudobné skupiny | 
* 88 Fingers Louie
* Arma Angelus
* Baxter
* The Honor System
* The Killing Tree

 |